সৌরভ পাল

সৌরভ পাল একজন ভারতীয় তাত্ত্বিক রসায়নবিদ। তিনি আইআইটি বম্বের (মুম্বাই) রসায়নের অধ্যাপক। তিনি কলকাতায় অবস্থিত ভারতীয় বিজ্ঞান শিক্ষা ও গবেষণা সংস্থানের পরিচালক ছিলেন। পাল পুণে শহরে অবস্থিত সিএসআইআর-জাতীয় রসায়ন বিজ্ঞানাগারের প্রাক্তন পরিচালক এবং ভারতীয় বিজ্ঞান শিক্ষা ও গবেষণা ইনস্টিটিউটের, পুণে শাখার সংখ্যাতিরিক্ত অধ্যাপক। কোয়ান্টাম রসায়নে অবদানের জন্য সৌরভ পাল বিশেষভাবে পরিচিত। "যুগ্ম সন্নিবেশ" বা কাপলড ক্লাস্টার বিষয়ে করা কাজের জন্য তিনি বিশেষ খ্যাতি লাভ করেছেন। সৌরভ পাল যুগ্ম সন্নিবেশ ফাংশনালে "প্রত্যাশা মান" বা এক্সপেকটেশন ভ্যালু নির্ণয় করেছেন। বহু-প্রসঙ্গবিশিষ্ট যুগ্ম সন্নিবেশের (মাল্টি রেফারেন্স কাপলড ক্লাস্টার- সংক্ষেপে এমআরসিসি) প্রতিবেদক বৈশিষ্ট্যও সৌরভ আবিষ্কার করেন। এছাড়াও তিনি নিম্নশক্তিসম্পন্ন ইলেকট্রন অণুর বিক্ষিপ্ততার উপর বিনিময় প্রভাবের ভূমিকা এবং ইলেকট্রন আন্তঃসম্পর্কের প্রভাব এবং নিখুঁত উপায়ে এমআরসিসি তত্ত্বের আলোকে জটিল চিহ্নিতকরণ ও জটিল শোষণ বিভব প্রক্রিয়াকরণ পদ্ধতি আবিষ্কার করেন। শেষোক্ত পদ্ধতি ব্যবহার করে ইলেকট্রন-পরমাণু ও ইলেকট্রন-অণুর অণুরণন যথাযথভাবে পরিমাপ করা সম্ভব হয়। অ-সরলরৈখিক বৈশিষ্ট্য পরিমাপের জন্য সৌরভ কোন-শাম ঘনত্ব ফাংশনাল সমীকরণের পুনরাবৃত্তিমূলক প্রক্রিয়াকরণ পদ্ধতি আবিষ্কার করেছেন। ডিমন কোডের সৃজক সংস্করণে এটি ব্যবহৃত হয়। বিক্রিয়ত্ব বর্ণনাকরণ ক্ষেত্রেও সৌরভ পাল অনবদ্য অবদান রেখেছেন। তিনি সফলভাবে সর্বোচ্চ খরতার বৈধতার শর্তের বিক্রিয়ত্ব বর্ণনা করেন। তিনি খরতা ও দ্রবণীয়তার গুণগত সম্পর্ক নিরূপণ করেন। ঘনীভূত ফুকুল ফাংশন পরিমাপে তিনি হার্শফিল্ড পপুলেশনের ধারণা ব্যবহার করেন। এছাড়াও আণবিক শনাক্তকরণের নিমিত্তে সৌরভ স্থানীয় খর-মৃদু-অম্ল-ক্ষার নীতি প্রতিষ্ঠা করেন। চৌম্বকীয় রিং তড়িৎপ্রবাহ, ইলেকট্রন স্থানীয়করণ ফাংশন ও প্রারম্ভসূচক আণবিক গতিবিদ্যার (এআইএমডি) ধাতব গুচ্ছের প্রতি-অ্যারোমেসিটি আবিষ্কার তার গুরুত্ববহ বৈজ্ঞানিক আবিষ্কার বিবেচিত হয়। তাত্ত্বিক পরিসরে এআইএমডি ব্যবহার করে বেটা জিওলাইটের মধ্যে টিন অন্তর্ভুক্ত করার ক্ষেত্রেও সৌরভ অবদান রেখেছেন। বস্তুকণার হাইড্রোজেন সংরক্ষণ বৈশিষ্ট্যের গাণিতিক অধ্যয়নেও সৌরভ গভীরভাবে নিবিষ্ট। সৌরভ পাল ১৯৭৭ সালে ভারতীয় প্রযুক্তিবিদ্যা প্রতিষ্ঠান কানপুর শাখা হতে স্নাতকোত্তর ডিগ্রি লাভ করেন। ভারতীয় বিজ্ঞানচর্চা সমিতি (ইন্ডিয়ান অ্যাসোসিয়েশন ফর দ্য কালটিভেশন অব সায়েন্স) হতে দেবাশিস মুখোপাধ্যায়ের অধীনে তিনি পিএইচডি ডিগ্রি লাভ করেন। ১৯৮৬ সালে রডনি জে বার্টলেটের অধীনে ফ্লোরিডা বিশ্ববিদ্যালয় হতে তিনি ডক্টরেট পরবর্তী গবেষণা সম্পন্ন করেন।[তথ্যসূত্র প্রয়োজন] সৌরভ পাল নিম্নোক্ত পুরস্কার ও সম্মাননায় ভূষিত হয়েছেন: রাসায়নিক বিজ্ঞানে "শান্তি স্বরূপ ভাটনগর" পুরস্কার, ২০০০। জগদীশ চন্দ্র বসু জাতীয় ফেলোশিপ, ২০০৮ ভারতীয় রাসায়নিক সমিতির রৌপ্য পদক, ২০০৯ ভারতীয় জাতীয় বিজ্ঞান একাডেমির নয়াদিল্লি শাখার ফেলো, ২০০৩ ভারতীয় জাতীয় বিজ্ঞান একাডেমির এলাহাবাদ শাখার ফেলো, ১৯৯৮ ভারতীয় জাতীয় বিজ্ঞান একাডেমির ব্যাঙ্গালোর শাখার ফেলো, ১৯৯৬ ভারতীয় জাতীয় বিজ্ঞান একাডেমিতে ড.জগদীশ শঙ্কর স্মৃতি বক্তৃতা প্রদানের জন্য নির্বাচিত, ২০০৬ কলকাতা আইএসিএস-এ বিমলা চূর্ণ স্মৃতি বক্তৃতা প্রদানের জন্য নির্বাচিত, ২০০৫ ডাই-আইচাই কারকারিয়া এনডাউমেন্ট ফেলো, ২০০৪-২০০৫ ভারতীয় রাসায়নিক সমিতি পদক, ২০০০ মহারাষ্ট্র বিজ্ঞান একাডেমির ফেলো, ১৯৯৪ এনসিএল গবেষণা ফাউন্ডেশন কর্তৃক বছরের সেরা বিজ্ঞানী নির্বাচিত, ১৯৯৯। ভারতীয় বিজ্ঞানচর্চা সমিতির (কলকাতা) পি বি গুপ্ত স্মৃতি পুরস্কার, ১৯৯৩ বিজ্ঞান ও শিল্প গবেষণা কাউন্সিলের তরুণ রসায়নবিজ্ঞানী পুরস্কার, ১৯৮৯ ভারতীয় জাতীয় বিজ্ঞান একাডেমির তরুণ বিজ্ঞানী পুরস্কার, ১৯৮৭ https://www.chem.iitb.ac.in/?q=facultyuserview/188 "IISER Kolkata - Sourav Pal"। ১৭ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০২০।  https://web.archive.org/web/20101102130054/http://www.indianexpress.com/ie/daily/20000927/ina27012.html দাপ্তরিক ওয়েবসাইট